Таргуны

Таргуны́ (, ) — аграгарадок у Докшыцкім раёне Віцебскай вобласці. Уваходзіць у склад Тумілавіцкага сельсавета.

 Гісторыя 
У 1921—1939 гадах вёска ў складзе гміны Докшыцы Дзісенскага павета Віленскага ваяводства.

У 1940—1954 гадах цэнтр Таргунскага сельсавета. Да 3 красавіка 1986 года вёска ўваходзіла ў склад Докшыцкага сельсаветаРашэнне выканкома Віцебскага абласнога Савета народных дэпутатаў ад 3 красавіка 1986 г. // Збор законаў Беларускай ССР, указаў Прэзідыума Вярхоўнага Савета Беларускай ССР, пастаноў Савета Міністраў Беларускай ССР. — 1986, № 15 (1857)..

 Насельніцтва 
 1921 год — 511 жыхароў, 101 дворSkorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 22..
 1931 год — 585 жыхароў, 123 дварыWykaz miejscowości Rzeczypospolitej Polskiej, Warszawa 1938, wolumin — 1, s. 18.

 Славутасці 
 Царква ў гонар Вобраза Спаса Нерукатворнага, пабудавана ў XIX ст. з дрэва, пашырана ў 1993 годзе.
 Курган Памяці на ўшанаванне памяці 80 землякоў — воінаў і партызан, якія загінулі ў барацьбе супраць нямецка-фашысцкіх захопнікаў у Вялікую Айчынную вайну, — быў насыпаны ў 1967 годзе. На яго вяршыні пастаўлены помнік: скульптурная група (воін трымае на руках загінуўшага ў баі таварыша).

 Вядомыя асобы 
 Сяргей Карніловіч (1929 - 1993) — дзеяч беларускай эміграцыі.
 Вітольд Арлоўскі (1874, Нарвідполле - 1966) — расійскі і польскі доктар, прафесар
 Леаніла Усцінаўна Чарняўская (Гарэцкая) (1893 - 1976) — беларускі празаік, перакладчык, педагог, жонка класiка беларускай лiтаратуры Максiма Гарэцкага.

 Крыніцы 

 Спасылкі 

Катэгорыя:Тумілавіцкі сельсавет
Катэгорыя:Населеныя пункты Докшыцкага раёна